### 11.    Beslutning om at igangsætte planlægning for inddragelse af [adresse] i [adresse]

**Åbent**

Sagsnr.: 326-2017-46951       J.nr.: 01.02.15           Osvald Jepsen.:
326-2017-353158

**Sagstype**

Beslutning.

**Resume og sagens baggrund**

[adresse] har ansøgt [adresse] om at få
inddraget [adresse] i naturparkens afgrænsning. Ansøgningen er godkendt af
bestyrelsen for [adresse] og i Naturparkrådet. Kalundborg Kommune skal
udarbejde og vedtage et tillæg til kommuneplanen, før optagelsen formelt kan
godkendes iht. Friluftsrådets certificeringsordning. Første skridt er at indkalde
ideer og forslag til planlægningen, en forudgående høring, mhp. at udarbejde et
forslag til tillæg til kommuneplanen. Sagen lægger op til udvalgets
stillingtagen til, om planprocessen skal sættes i gang.

**Indstillinger**

Chefen for Plan, Byg og Miljø
indstiller, at:

1. Der igangsættes
en forudgående høring med 4 ugers høringsfrist, der indkalder ideer og forslag
til planlægning for kommuneplantillæg mhp. at inddrage [adresse] i [adresse]
[adresse].

2. Planprocessen
fortsætter uden yderligere politisk behandling, hvis kommunen ikke har modtaget
væsentlige bemærkninger ved høringsfristens udløb.

**Behandling**

Teknik- og Miljøudvalget.

**Sagsfremstilling**

*Baggrund*

[adresse] har i 2016 søgt om at få [adresse] og kysten
inddraget Naturpark Åmosens afgrænsning. Ønsket har lokalt været behandlet i
Reersø Lokalråd og i grundejerforeningen på [adresse], hvor der var opbakning til
sagen. Ansøgningen er godkendt af naturparkens bestyrelse og i Naturparkrådet. Kalundborg
Kommune skal udarbejde og vedtage et tillæg til kommuneplanen, før optagelsen
formelt kan godkendes iht. Friluftsrådets certificeringsordning.

*Om Danske Naturparker*

Danske Naturparker er en mærkningsordning for naturområder,
der sætter fokus på at

benytte og beskytte naturen i [adresse]. Mærkningsordningen er
udviklet af Friluftsrådet. Grundlaget for danske naturparker er en enestående
natur - men også kulturmiljø, rekreative muligheder, formidling og erhverv er
vigtige elementer i en naturpark. En Naturpark bliver udviklet inden for
gældende lovgivning og er baseret på 100 % frivillighed.

Danske Naturparker giver blandt andet mulighed for:

· Helhedsorienteret planlægning og naturforvaltning

· Samlet profilering af et område

· Bedre udnyttelse af de rekreative muligheder, og udvikling af
friluftsfaciliteter

· Bedre publikumsstyring og rekreativ infrastruktur

· Klar og koordineret formidling af et naturområde

· Markedsføring af lokale produkter

· Udvikling af bæredygtig turisme i samarbejde med
turismerelaterede virksomheder

· Ressourcer fra fonde og tilskudsordninger

· Kursustilbud, videndeling og erfaringsudveksling mellem
naturparker – i et landsdækkende netværk.

Et andet mål med Danske Naturparker er at fremme
borgerinddragelse, tværgående

dialog og samarbejdsprocesser i dansk naturforvaltning. Både
lodsejere og brugere skal

involveres i planlægningen af naturparkerne, og
Friluftsrådet vil gennem mærkningsordningen

støtte op om og inspirere til lokale
naturforvaltningstiltag.

Der er i dag seks naturparker i [adresse], hvor [adresse]
[adresse] er [adresse] første certificerede Naturpark.

*Organisering*

*Bestyrelsen for [adresse]* er sammensat efter
udpegning fra hhv. Sorø, Holbæk og [adresse] samt [adresse] –
og repræsentanter for relevante erhvervs- og interesseorganisationer.

*Naturparkrådet* er et rådgivende forum på ca. 10-20
medlemmer, der er bredt forankret i lokale organisationer. Rådet koordinerer og
prioriterer de udviklingsprojekter, der igangsættes. Rådet blev etableret primo
2014.

*Naturparkplan*

[adresse] udvikling styres med en femårig naturparkplan,
som udarbejdes i samarbejde mellem kommunerne, De 13 medlemmer af
Naturparkbestyrelsen og de 23 organisationer i Naturparkrådet. Planen skal
politisk godkendes i Holbæk, Sorø og [adresse] og Den Nationale
Dommerkomite for Danske Naturparker.

*Kommuneplan og -tillæg*

[adresse] er udpeget i
kommuneplanen, jf. følgende retningslinje:

*"6.4.19 Naturpark Åmosen omfatter et område omkring
[adresse] fra [adresse] i øst til [adresse] i vest. Her skal
kulturværdierne bevares og sikres og naturværdierne styrkes. Nye anlæg og
bebyggelse til formidling og friluftsaktiviteter kan indpasses under
hensyntagen til områdets natur- og kulturværdier samt kommuneplanens øvrige
retningslinjer. Området fremgår af kort 6.4.d."*

I forlængelse heraf - og for at en optagelse formelt kan
godkendes iht. Friluftsrådets certificeringsordning - skal der gennemføres et
tillæg til kommuneplanen. Indledningsvis skal der gennemføres en forudgående, offentlig
høring, der indkalder ideer og forslag til planlægningen. Planloven indeholder
ikke formelle krav til varigheden af høringsperioden, men praksis er 2-4 uger.

*Opmærksomhedspunkter*

Administrationen er opmærksom på, at den enkelte lodsejer
skal være fuldt oplyst om konsekvenserne ved, at grundareal indgår i en
naturpark. Således kan der opstå bekymringer om fx påvirkning af
landbrugsinteresser, prisudvikling mv. Derfor vil information også være et
særligt fokus ved en indledende høring

Naturparkbegrebet er nyt i [adresse] og naturparken oplever,
at en del mennesker fortsat forveksler det med fx Nationalpark-begrebet og den
tilknyttede lovgivning.

Administrationen anbefaler, at [adresse] opfordres
til aktivt at oplyse og inddrage lokalbefolkningen under høringsperioden.

**Økonomiske konsekvenser**

Ingen.